stanford-oval/wikipedia huggingface dataset:
หมายเลขเบคอน
การเล่นเกม

หมายเลขเบคอน ถูกกำหนดไว้ดังนี้
ตัว เควิน เบคอน เอง มี หมายเลขเบคอน เท่ากับ ศูนย์
หมายเลขเบคอนของนักแสดงหญิงหรือชาย A จะเท่ากับ หมายเลขเบคอนที่น้อยที่สุดของนักแสดงหญิงหรือชายใดๆ ที่ A ได้เคยปรากฏตัวร่วมกันในภาพยนตร์ที่สร้างโดยสตูดิโอหลัก บวก หนึ่ง
หลักฐานทั่วไปที่ใช้ในการพิจารณาว่าภาพยนตร์เรื่องใดเรื่องหนึ่งจะใช้ในการนับหมายเลขเบคอนได้หรือไม่ ก็โดยการดูว่าภาพยนตร์เรื่องนั้นอยู่ใน Internet Movie Databse (IMDb) หรือไม่
ด้วยคำนิยามนี้ จะมีนักแสดงใน IMDb อย่างน้อยหนึ่งคนที่ไม่มีหมายเลขเบคอน นั่นก็คือ เฟร็ด อ็อตต์ (Fred Ott) เขาแสดงหนังเพียงแค่ 2 เรื่อง และเป็นนักแสดงคนเดียวในหนังทั้งสองเรื่องนั้น ซึ่งเป็นการลบล้างทฤษฎี Six Degrees of Kevin Bacon ที่ว่าทุกคนที่เคยปรากฏในภาพยนตร์เรื่องใดเรื่องหนึ่งจะต้องมีหมายเลขเบคอนค่าใดค่าหนึ่ง  (โธมัส เอดิสัน - Thomas Edison - ก็อาจจะเป็นอีกหนึ่งในตัวอย่างทำนองเดียวกัน ถ้าหากว่าเราจะนับว่าเขาเคยแสดงหนัง)
อย่างไรก็ตาม นักแสดงส่วนใหญ่จะมีหมายเลขเบคอน และมีค่าประมาณ 2 หรือ 3 นักแสดงคนใดมีหมายเลขเบคอนค่าสูงมากขึ้นเท่าใด ก็หมายถึงว่าเขามีความเชื่อมโยงกับนักแสดงคนอื่นน้อยลงเท่านั้น ถ้าเราใช้นักแสดงที่มีหมายเลขเบคอนที่สูงที่สุดที่หาได้ (8) วิลเลียม รูฟัส ชาฟเตอร์ เป็นศูนย์กลางของจักรวาลของนักแสดงแทนเควิน เบคอน เราจะพบนักแสดงที่มี หมายเลขรูฟัส ชาฟเตอร์เท่ากับ 15 ถึง 2 คน
เป็นที่น่าสังเกตว่า เควิน เบคอน ไม่ใช่นักแสดงที่มีความเชื่อมโยงกับนักแสดงคนอื่นๆ มากที่สุด ผู้ที่ได้เกียรตินั้นไปคือ รอด สไตเกอร์ (Rod Steiger) (ณ วันที่ 30 ธันวาคม พ.ศ. 2547) โดยมีค่าเฉลี่ยของหมายเลขสไตเกอร์ เท่ากับ 2.679 ในทางกลับกันค่าเฉลี่ยของ หมายเลขเบคอน จะอยู่ที่ประมาณ 2.955.
หมายเลขแอร์ดิช

หมายเลขเบคอน เป็นการประยุกต์แนวความคิดจาก หมายเลขแอร์ดิช (Erdős number) ในวงการคณิตศาสตร์ มาสู่วงการอุตสหกรรมภาพยนตร์  ตัวพอล แอร์ดิชเอง เชื่อกันว่ามีหมายเลขเบคอนเท่ากับ 4 เนื่องจากเขาเคยเล่นเป็นตัวเองในภาพยนตร์เรื่อง N Is a Number ในปี 1993 แต่ปัจจุบันนี้เชื่อกันว่าเป็นข้อผิดพลาดเนื่องจากความสับสนกับคนที่มีชื่อคล้ายกับเขา
นักแสดงที่ได้รับการบันทึกว่ามีหมายเลขเบคอนที่มากที่สุด
| ปี | หมายเลขเบคอนสูงสุด |
| --- | --- |
พ.ศ. 2539: 7
พ.ศ. 2540: 7
พ.ศ. 2541: ทั้งหมด 7
พ.ศ. 2542: 8
พ.ศ. 2543: ทั้งหมด 8
ธ.ค. พ.ศ. 2543: 9, 10
ก.ค. พ.ศ. 2546: ทั้งหมด 8
แต่มีข้อสังเกตจาก Oracle of Bacon at Virginia ว่า ประมาณ 12% ของนักแสดงทั้งหมด จะไม่สามารถเชื่อมโยงกับคนที่เหลือในจักรวาลของภาพยนตร์ได้ ทั้งนี้อาจจะเนื่องจากพวกเขาปรากฏตัวในรายการโทรทัศน์เท่านั้น หรือในภาพยนตร์ที่ทำเพื่อเป็นวิดีโอ ซึ่งออราเคิลไม่ได้นำเข้ามาพิจารณา หรือไม่พวกเขาก็ไม่ปรากฏตัวในรายการซึ่งมีนักแสดงมาจากวงการภาพยนตร์ฮอลลีวูด"
แหล่งข้อมูลอื่น

Six degrees of Wikipedia เก็บถาวร 2007-11-05 ที่ เวย์แบ็กแมชชีน
สุดสัปดาห์

| สุดสัปดาห์ |
| --- | --- |

ประเภท: ผู้หญิง/แฟชั่น
นิตยสารราย: 
วันจำหน่ายฉบับแรก: 15 กุมภาพันธ์ พ.ศ. 2526
วันจำหน่ายฉบับสุดท้าย  — (ฉบับที่): 1 ธันวาคม พ.ศ. 2562  858
บริษัท: บริษัท อมรินทร์พริ้นติ้งแอนด์พับลิชชิ่ง จำกัด (มหาชน)
ประเทศ: ประเทศไทย
ภาษา: ไทย
เว็บไซต์: www.sudsapda.com
สุดสัปดาห์ เป็นนิตยสารรายปักษ์ ของบริษัท อมรินทร์พริ้นติ้งแอนด์พับลิชชิ่ง จำกัด (มหาชน) ซึ่งก่อตั้งโดย ชูเกียรติ อุทกะพันธุ์ เดิมชื่อ แพรวสุดสัปดาห์ วางตลาดเป็นฉบับปฐมฤกษ์ เมื่อวันที่ 14 กุมภาพันธ์ พ.ศ. 2526 และวางจำหน่ายฉบับสุดท้ายเมื่อวันที่ 1 ธันวาคม พ.ศ. 2562 เป็นนิตยสารสำหรับผู้หญิงที่มีเนื้อหาด้านแฟชั่น จับกลุ่มผู้อ่านที่เป็นคนรุ่นใหม่ ผู้ทันสมัยก้าวตามแฟชั่นและทันกระแสโลก เนื้อหาครอบคลุมตั้งแต่สัมภาษณ์ ไลฟ์สไตล์ เรื่องเจาะลึก และสาระบันเทิงต่างๆ
แหล่งข้อมูลอื่น

เว็บไซต์อย่างเป็นทางการ
สวนชูวิทย์

| สวนชูวิทย์ |
| --- | --- |


ประเภท: สวนหมู่บ้าน
ที่ตั้ง: ถนนสุขุมวิท ซอย 10 กรุงเทพมหานคร
พื้นที่: 6 ไร่
ผู้ดำเนินการ: ชูวิทย์ กมลวิศิษฎ์
สถานะ: ปิดให้บริการเมื่อสิ้นปี 2017
สวนชูวิทย์ เป็นอดีตสวนสาธารณะเอกชน ตั้งอยู่บนพื้นที่ 6 ไร่ บริเวณถนนสุขุมวิท ซอย 10 ของนายชูวิทย์ กมลวิศิษฎ์
ที่ดินบริเวณนี้เดิมให้เช่าเป็นบาร์เบียร์และร้านค้าชื่อ "สุขุมวิทสแควร์"  นายชูวิทย์ได้ซื้อมาจากเจ้าของเดิมเมื่อ พ.ศ. 2545 และมีโครงการสร้างโรงแรมระดับ 4 ดาว แต่เกิดปัญหากับผู้เช่าเดิมและเกิดคดีกลุ่มชายฉกรรจ์เข้ามาไล่รื้อถอนบาร์เบียร์และร้านค้า เมื่อวันที่ 26 มกราคม พ.ศ. 2546 ส่งผลให้เกิดการกลั่นแกล้งต่อธุรกิจของนายชูวิทย์ จนนายชูวิทย์ตัดสินใจออกจากธุรกิจอาบอบนวด โดยหันมาทำงานด้านการเมืองและยกเลิกโครงการสร้างโรงแรม สร้างเป็นสวนสาธารณะให้ประชาชนทั่วไปใช้งานแทน
ในปี พ.ศ. 2565 มีการปรับปรุงพื้นที่เพื่อก่อสร้างโครงการ "เทนธ์ อเวนิว" ซึ่งประกอบไปด้วยอาคารสำนักงาน โรงแรม สถานพยาบาล และร้านค้า
แหล่งข้อมูลอื่น

แผนที่และภาพถ่ายทางอากาศของ สวนชูวิทย์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′18″N 100°33′27″E﻿ / ﻿13.738411°N 100.557486°E﻿ / 13.738411; 100.557486
ริ้วรอยในกาลเวลา จากบาร์เบียร์ถึง 'สวนชูวิทย์' เก็บถาวร 2007-03-11 ที่ เวย์แบ็กแมชชีน เนชั่นสุดสัปดาห์
“ชูวิทย์” พูดจริงเปิดสวนพันล้าน-เหน็บเศรษฐีแสนล้านบางคนบริจาคบ้าง เก็บถาวร 2007-03-12 ที่ เวย์แบ็กแมชชีน ผู้จัดการออนไลน์
สัญญาอนุญาตครีเอทีฟคอมมอนส์

สัญลักษณ์ครีเอทีฟคอมมอนส์
สัญญาอนุญาตครีเอทีฟคอมมอนส์ เป็นสัญญาอนุญาตทางลิขสิทธิ์จำนวนหนึ่ง ประกาศใช้เมื่อ 16 ธันวาคม ค.ศ. 2002 โดยครีเอทีฟคอมมอนส์ ซึ่งเป็นองค์กรไม่แสวงหาผลกำไรในสหรัฐ ก่อตั้งเมื่อ ค.ศ. 2001
สัญญาอนุญาต

รายละเอียดของแต่ละสัญญาอนุญาตนั้น ขึ้นอยู่กับรุ่นของสัญญา และประกอบไปด้วยตัวเลือกจากสี่เงื่อนไข
แสดงที่มา (Attribution - by) : อนุญาตให้ผู้อื่นทำซ้ำ แจกจ่าย หรือแสดงและนำเสนอชิ้นงานดังกล่าว และสร้างงานดัดแปลงจากชิ้นงานดังกล่าว ได้เฉพาะกรณีที่ผู้นั้นได้แสดงเครดิตของผู้เขียนหรือผู้ให้อนุญาตตามที่ระบุไว้
ไม่ใช้เพื่อการค้า (Noncommercial - nc) : อนุญาตให้ผู้อื่นทำซ้ำ แจกจ่าย หรือแสดงและนำเสนอชิ้นงานดังกล่าว และสร้างงานดัดแปลงจากชิ้นงานดังกล่าว ได้เฉพาะกรณีที่ไม่นำไปใช้ในทางการค้า
ไม่ดัดแปลง (No Derivative Works - nd) : อนุญาตให้ผู้อื่นทำซ้ำ แจกจ่าย หรือแสดงและนำเสนอชิ้นงานดังกล่าวในรูปแบบที่ไม่ถูกดัดแปลงเท่านั้น
อนุญาตแบบเดียวกัน (Share Alike - sa) : อนุญาตให้ผู้อื่นแจกจ่ายงานดัดแปลง ได้เฉพาะกรณีที่ชิ้นงานดัดแปลงนั้นเผยแพร่ด้วยสัญญาอนุญาตที่เหมือนกันทุกประการกับงานต้นฉบับ (ดู copyleft)
เงื่อนไขเหล่านี้สามารถใช้ประกอบได้มากที่สุด 6 แบบ ได้แก่
แสดงที่มา (cc-by)
แสดงที่มา-ไม่ใช้เพื่อการค้า (cc-by-nc)
แสดงที่มา-ไม่ใช้เพื่อการค้า-ไม่ดัดแปลง (cc-by-nc-nd)
แสดงที่มา-ไม่ใช้เพื่อการค้า-อนุญาตแบบเดียวกัน (cc-by-nc-sa)
แสดงที่มา-ไม่ดัดแปลง (cc-by-nd)
แสดงที่มา-อนุญาตแบบเดียวกัน (cc-by-sa)
จะเห็นได้ว่า ทุกแบบล้วนมีการแสดงที่มา (by) เสมอ
ผู้อื่นสามารถนำผลงานไปใช้ต่อได้โดยไม่ต้องขออนุญาต เพียงแต่ต้องทำตามเงื่อนไขที่กำหนดไว้ หากจะนำไปใช้นอกเหนือจากที่กำหนด ก็จำเป็นต้องติดต่อเพื่อขออนุญาตอีกที
เว็บไซต์ที่มีชื่อเสียงใช้สัญญาอนุญาตของครีเอทีฟคอมมอนส์

ฟลิคเกอร์
วิกิพีเดีย (CC-BY-SA v3.0)
วิกิมีเดียคอมมอนส์
เอ็มไอที โอเพนคอร์สแวร์
บล็อกนัน
ดูเพิ่ม

ครีเอทีฟคอมมอนส์
วิกิพีเดีย:ข้อความในสัญญาอนุญาตครีเอทีฟคอมมอนส์
แหล่งข้อมูลอื่น

ครีเอทีฟคอมมอนส์ เว็บไซต์อย่างเป็นทางการ
ครีเอทีฟคอมมอนส์ประเทศไทย
โครงการครีเอทีฟคอมมอนส์ประเทศไทย เก็บถาวร 2007-10-27 ที่ เวย์แบ็กแมชชีน
Wikisource
อัลนัสลา

หินอัลนัสลาเมื่อปี 2021
หินอัลนัสลา (อักษรโรมัน: Al Naslaa) เป็นธรณีสันฐานตั้งอยู่กลางทะเลทราย ระยะทาง 50 กิโลเมตรทางใต้ของโอเอซิสเตย์มาในซาอุดิอาระเบีย หินนี้แบ่งตรงกลางออกเป็นสองส่วน และสามารถคงตัวสมดุลอยู่ได้บนฐานเล็ก ๆ รูปลักษณ์โดยรวมของหินอาจเกิดจากการกร่อนของลมและเคมีที่เกิดขึ้นได้จากสภาวะที่ชื้นภายในหิน เชื่อว่าหินแตกเป็นสองส่วนจาก"joint" กระนั้นความน่าจะเป็นที่จะเป็นเช่นนั้นยังน่าตั้งคำถามอยู่
หินมีความสูงประมาณ 6 เมตร และกว้างปนะมาณ 9 เมตร พื้นผิวทางตะวันออกเฉียงใต้คลุมด้วยเพโทรกลิฟจำนวนมาก
สวนพฤกษศาสตร์ดอยสุเทพ 60 พรรษามหาราชินี

| สวนพฤกษศาสตร์ดอยสุเทพ 60 พรรษา มหาราชินี |
| --- | --- |

ประเภท: สวนพฤกษศาสตร์
ที่ตั้ง: ตำบลหนองควาย อำเภอหางดง จังหวัดเชียงใหม่
พิกัดภูมิศาสตร์: 18°44′26″N 98°54′42″E﻿ / ﻿18.7405°N 98.9118°E﻿ / 18.7405; 98.9118
พื้นที่: 148 ไร่
ความสูง: 330-400 เมตร
ผู้ดำเนินการ: กรมอุทยานแห่งชาติ สัตว์ป่า และพันธุ์พืช
สวนพฤกษศาสตร์ดอยสุเทพ 60 พรรษา มหาราชินี เป็นสวนพฤกษศาสตร์ ตั้งอยู่ที่เขตอุทยานแห่งชาติดอยสุเทพ-ปุย และป่าสงวนแห่งชาติพิเศษป่าดอยสุเทพ ท้องที่ตำบลหนองควาย อำเภอหางดง จังหวัดเชียงใหม่
สวนกล้วยไม้ > รายซื่อกล้วยไม้ที่ปล่อยสู่ธรรมชาติ

ดูเพิ่ม: Dendrobium
รายซื่อกล้วยไม้ที่ปล่อยสู่ธรรมชาติ (Orchidaceae)
Acampe rigida
Aerides falcata
Ascocentrum curvifolium
Coelogyne schultesii
Cymbidium aloifolium
Dendrobium albosanguineum
Dendrobium anosmum
Dendrobium aphyllum
Dendrobium cariniferum
Dendrobium chrysotoxum
Dendrobium cretaceum
Dendrobium crystallinum
Dendrobium devonianum
Dendrobium dixanthum
Dendrobium draconis
Dendrobium fimbriatum
Dendrobium formosum
Dendrobium gratiosissimum
Dendrobium lindleyi
Dendrobium nobile
Dendrobium prumutinum
Dendrobium pulchellum
Dendrobium secundum
Dendrobium signatum
Dendrobium virgineum
Grammatophyllum speciosum
Pholidota imbricata
Rhynchostylis retusa
สวนกล้วยไม้ > รายขื่อต้นไม้ที่ปล่อยกล้วยไม้

รายขื่อต้นไม้ที่ปล่อยกล้วยไม้ บริเวณพึ้นที่สวบรวมพรรณไม้ป่า 60 พรรษามหาราชินีภาคเหนือ
Shorea obtusa
Bauhinia purpurea
Alstonia scholaris
Dipterocarpus obtusifolius
Dipterocarpus tuberculatus
Hopea odorata
Holigarna albicans
Parinari anamensis
Dendrobium tortile
Mesua ferrea
Senna siamea
Pterocarpus macrocarpus
Canarium subulatum
Millettia leucantha var. buteoides
Cassia fistula
Jacaranda mimosifolia
Lophopetalum duperreanum
Ficus benghalensis
Mayodendron igneum
Sindora siamensis
Buchanania lanzan
Toona ciliata
Lagerstroemia tomentosa
Xylia xylocarpa var. xylocarpa
Shorea siamensis
สวนต้นไม้ประจำจังหวัด

ดูเพิ่ม: รายชื่อพันธุ์ไม้มงคลพระราชทานประจำจังหวัด
บัญชีรายชื่อพันธุ์ไม้มงคลพระราชทานประจำจังหวัด
Alstonia macrophylla
Ficus benjamina
Homalium tomentosum
Artocarpus lacucha
Acacia catechu
Cassia bakeriana
Diospyros decandra
Peltophorum dasyrrhachis
Pterocarpus macrocarpus
Aegle marmelos
Senna siamea
Ficus racemosa
Mayodendron igneum
Butea monosperma
Jacaranda mimosifolia
Terminalia catappa
Xylia xylocarpa var. kerrii
Cochlospermum regium
Mansonia gagei
Fagraea fragrans
Millettia leucantha var. buleoides
Callerya atropurpurea
Lagerstroemia tomentosa
Peltophorum pterocarpum
Neobalanocarpus heimii
Betula alnoides
Cassia grandis
Erythrina variegata
Manilkara hexandra
Ficus religiosa
Hopea odorata
Cordia cochinchinensis
Mammea siamensis
Cinnamomum porrectum
Shorea roxburghii
Mesua ferrea
Millingtonia hortensis
Syzygium zimmermannii
Tamarindus indica
Acrocarpus fraxinifolius
Pterocarpus indicus
Albizia lebbeck
Ochna integerrima
Dalbergia cana
Anisoptera costata
Saraca thaipingensis
Irvingia malayana
Cinnamomum iners
Calophyllum inophyllum
Wrightia pubescens
Mimusops elengi
Pinus kesiya
Holoptelea integrifolia
Albizia saman
Melodorum fruticosum
Lagerstroemia speciosa
Azadirachta excelsa
Dalbergia parviflora
Hibiscus tiliaceus
Barringtonia asiatica
Alstonia scholaris
Phyllanthus emblica
Lagerstroemia calyculata
Adenanthera pavonina
Afzelia xylocarpa
Diospyros mollis
Cotylelobium lanceolatum
Sindora siamensis
Dalbergia oliveri
Dalbergia cochinchinensis
Diospyros areolata
Hopea ferrea
Shorea siamensis
Tectona grandis
Smilax perfoliata
Dipterocarpus alatus
สถานที่ท่องเที่ยวใกล้เคียง

อุทยานหลวงราชพฤกษ์
เชียงใหม่ไนท์ซาฟารี
ดูเพิ่ม

มหกรรมพืชสวนโลกเฉลิมพระเกียรติฯ ราชพฤกษ์ 2549
สวนพฤกษศาสตร์สมเด็จพระนางเจ้าสิริกิติ์
สวนพฤกษศาสตร์ทวีชล
แหล่งข้อมูลอื่น

สวนพฤกษศาสตร์ดอยสุเทพ 60 พรรษา มหาราชินี
18°44′26″N 98°54′42″E﻿ / ﻿18.7405°N 98.9118°E﻿ / 18.7405; 98.9118
แผนที่และภาพถ่ายทางอากาศของ สวนพฤกษศาสตร์ดอยสุเทพ 60 พรรษามหาราชินี
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
อยู่คนเดียว

อยู่คนเดียว อาจหมายถึง
อยู่คนเดียว – เพลงของสุนิตา ลีติกุล
อยู่คนเดียว – เพลงของธงไชย แมคอินไตย์
อยุธยา

อยุธยา อาจหมายถึง
จังหวัดพระนครศรีอยุธยา
อำเภอพระนครศรีอยุธยา
เทศบาลนครพระนครศรีอยุธยา
อาณาจักรอยุธยา อาณาจักรของคนสยามสมัยก่อน ตรงกับคริสต์ศตวรรษที่ 14-18
สมัยอยุธยา หมายถึง ช่วงเวลาสมัยภายใต้การปกครองของอาณาจักรอยุธยา
อุทยานประวัติศาสตร์พระนครศรีอยุธยา
สถานีอยุธยา เป็นสถานีรถไฟ, สถานีรถไฟความเร็วสูง ในอำเภอพระนครศรีอยุธยา จังหวัดพระนครศรีอยุธยา
หลวงอนุสารสุนทร (สุ่นฮี้ ชุติมา)

| หลวงอนุสารสุนทร |
| --- | --- |
เกิด: พฤศจิกายน พ.ศ. 2410 เมืองนครลำพูน
เสียชีวิต: 9 ตุลาคม พ.ศ. 2477 (66 ปี) เมืองนครเชียงใหม่ นครเชียงใหม่
อาชีพ: นักธุรกิจ
คู่สมรส: คำเที่ยง บุรี
บุตร: กิมฮ้อ นิมมานเหมินท์ ยงค์ ชุติมา
หลวงอนุสารสุนทร หรือชื่อจริงคือ สุ่นฮี้ ชุติมา เป็นคหบดีชาวเชียงใหม่และกรมการพิเศษเมืองนครเชียงใหม่
ประวัติ

สุ่นฮี้ ชุติมา เกิดเมื่อ พ.ศ. 2410 ที่เมืองลำพูน เป็นบุตรคนที่ 6 ของนายต้อย แซ่ฉัว ชาวจีนจากมณฑลกวางตุ้ง และนางแว่น แซ่แต้ เมื่อบิดาเสียชีวิตลงในปีพ.ศ. 2428 นายสุ่นฮี้ย้ายจากบ้านดั้งเดิมที่ลำพูนมาอยู่บ้านใหญ่ที่เชียงใหม่ และเข้ารับช่วงดูแลกิจการและทรัพย์สินของครอบครัว นายสุ่นอี้เปิดห้างค้าของเบ็ดเตล็ด ทั้งนาฬิกา ตะเกียง ปืน เป็นต้น
นายสุ่นฮี้ทำการสมรสกับนางสาวคำเที่ยง บุรี เมื่อพ.ศ. 2431 หลังจากนั้นก็ได้ร่วมตั้งห้างย่งไท้เฮง (ร่วมทุนกับหลวงนิกรจีนกิจ) ขึ้นที่ถนนท่าแพ  และยังตั้งห้างชัวย่งเส็ง หรือต่อมาคือห้างอนุสารฯเปิดขายสินค้าเบ็ดเตล็ด โดยล่องเรือหางแมงป่องนำสินค้าเกษตรและของป่าไปขายยังกรุงเทพและซื้อเครื่องมือ เครื่องใช้ และเครื่องจักรต่างๆขึ้นมาขาย ห้างชัวย่งเส็งจึงเป็นที่นิยมของบรรดาเจ้านายฝ่ายเหนือ มิชชันนารี และข้าราชการในเชียงใหม่เป็นอันมาก นอกจากนี้นายสุ่นฮี้และนางคำเที่ยงยังทำธุรกิจโรงรับจำนำ
ในพ.ศ. 2453 นายสุ่นฮี้ได้รับพระราชทานสัญญาบัตรเป็น "ขุนอนุสารสุนทร" และในพ.ศ. 2467 ก็ได้เลื่อนเป็น "หลวงอนุสารสุนทร" ที่ตำแหน่งกรมการพิเศษเมืองนครเชียงใหม่ หลวงอนุสารสุนทรยังเป็นผู้ริเริ่มกิจการเดินรถโดยสารขึ้นในเชียงใหม่ รับส่งผู้โดยสารระหว่างเชียงใหม่–ลำพูน ในการติดต่อค้าขายกับชาวต่างประเทศ โดยเฉพาะอย่างยิ่งการใช้ภาษาอังกฤษซึ่งมีความจำเป็นอย่างมาก ดังนั้นท่านจึงริเริ่มให้มีโรงเรียนขึ้น โดยหลวงอนุสารสุนทรได้ติดต่อหาครูสอนภาษาอังกฤษมาจากเมืองมะละแหม่งชื่อหม่องส่วยต่อ เปิดเป็นโรงเรียนสอนภาษาอังกฤษขึ้น ชื่อว่า "โรงเรียนหม่องส่วยต่อ"
ประวัติ > บุตร-ธิดา

หลวงอนุสารสุนทร และนางคำเที่ยง บุรี มีบุตรธิดาด้วยกัน 2 คน คือ:
นางกิมฮ้อ นิมมานเหมินท์
นายแพทย์ยงค์ ชุติมา
และมีบุตรธิดากับภรรยาคนรอง 5 คน คือ นายสงัด บรรจงศิลป์,นายเชื้อ ชุติมา,นางสาวกรองทอง ชุติมา,นายวิพัฒน์ ชุติมา และนายชัชวาล ชุติมา
บรรพบุรุษ

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
|   |   |   |   | 2. ต้อย แซ่ฉัว | 2. ต้อย แซ่ฉัว | 2. ต้อย แซ่ฉัว | 2. ต้อย แซ่ฉัว |   |   |   |   |   |   |   |   |   |
|   |   |   |   | 2. ต้อย แซ่ฉัว | 2. ต้อย แซ่ฉัว | 2. ต้อย แซ่ฉัว | 2. ต้อย แซ่ฉัว |   |   |   |   |   |   |   |   |   |
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
|   | 1. หลวงอนุสารสุนทร | 1. หลวงอนุสารสุนทร | 1. หลวงอนุสารสุนทร | 1. หลวงอนุสารสุนทร |   |   |   |   |   |   |   |   |   |   |   |   |
|   | 1. หลวงอนุสารสุนทร | 1. หลวงอนุสารสุนทร | 1. หลวงอนุสารสุนทร | 1. หลวงอนุสารสุนทร |   |   |   |   |   |   |   |   |   |   |   |   |
 
 
 
 
 
 
 
 
 
 
 
 
 
 
|   |   |   |   |   |   |   | 6. ซ้อ แซ่แต้ | 6. ซ้อ แซ่แต้ | 6. ซ้อ แซ่แต้ | 6. ซ้อ แซ่แต้ |   |   |   |   |   |   |
|   |   |   |   |   |   |   | 6. ซ้อ แซ่แต้ | 6. ซ้อ แซ่แต้ | 6. ซ้อ แซ่แต้ | 6. ซ้อ แซ่แต้ |   |   |   |   |   |   |
 
 
 
 
 
 
 
 
 
 
 
 
 
 
|   |   |   |   | 3. แว่น แซ่แต้ | 3. แว่น แซ่แต้ | 3. แว่น แซ่แต้ | 3. แว่น แซ่แต้ |   |   |   |   |   |   |   |   |   |
|   |   |   |   | 3. แว่น แซ่แต้ | 3. แว่น แซ่แต้ | 3. แว่น แซ่แต้ | 3. แว่น แซ่แต้ |   |   |   |   |   |   |   |   |   |
 
 
 
 
 
 
 
 
 
 
 
 
 
 
|   |   |   |   |   |   |   | 7. หงส์ | 7. หงส์ | 7. หงส์ | 7. หงส์ |   |   |   |   |   |   |
|   |   |   |   |   |   |   | 7. หงส์ | 7. หงส์ | 7. หงส์ | 7. หงส์ |   |   |   |   |   |   |
 
|   |   |   |   |   |   |   |   |   |  |  |  |  |  |  |  |  |
|   |   |   |   |   |   |   |   |   |  |  |  |  |  |  |  |  |
|   |   |   |   |   |   |   |   |   |  |  |  |  |  |  |  |  |
|   |   |   |   |   |   |   |   |   |  |  |  |  |  |  |  |  |
|   |   |   |   |   |   |   |   |   |  |  |  |  |  |  |  |  |
|   |   |   |   |   |   |   |   |   |  |  |  |  |  |  |  |  |
|   |   |   |   |   |   |   |   |   |  |  |  |  |  |  |  |  |
|   |   |   |   |   |   |   |   |   |  |  |  |  |  |  |  |  |
|   |   |   |   |   |   |   |   |   |  |  |  |  |  |  |  |  |
|   |   |   |   |   |   |   |   |   |  |  |  |  |  |  |  |  |
|   |   |   |   |   |   |   |   |   |  |  |  |  |  |  |  |  |
|   |   |   |   |   |   |   |   |   |  |  |  |  |  |  |  |  |
|   |   |   |   |   |   |   |   |   |  |  |  |  |  |  |  |  |
สโมสรฟุตบอลบางละมุง

สโมสรฟุตบอลบางละมุง เป็นสโมสรฟุตบอลอาชีพในประเทศไทยโดยเป็นทีมจากอำเภอบางละมุง จังหวัดชลบุรี 
ปัจจุบันแข่งขันอยู่ใน ชลบุรีลีก
| ด ค กชลบุรีลีก (ฤดูกาล 2552) |
| --- | --- |
เกาะจันทร์ · เกาะสีชัง · บ่อทอง · บางละมุง · บ้านบึง · พนัสนิคม · พานทอง  ·  เมืองชล ยูไนเต็ด · ศรีราชา ยูไนเต็ด · สัตหีบ · หนองใหญ่
สุดสิ้นกลิ่นน้ำนม

สุดสิ้นกลิ่นน้ำนม เป็นนิยายวิทยาศาสตร์ แปลจาก Childhood's End ของ อาร์เทอร์ ซี. คลาร์ก เคยถูกตีพิมพ์เป็นนิตยสารสเปคตรัมฉบับที่ 9 เป็นเรื่องเกี่ยวกับอนาคตของมนุษยชาติ เมื่อมีสิ่งมีชีวิตอันทรงพลานุภาพจากอวกาศอันไกลโพ้น ที่เรียกกันว่าพวกเทพ มาควบคุม มาปรับแต่ง ให้มนุษย์พ้นจากจุดจบจากภัยทั้งหลายที่พวกมนุษย์เองเป็นผู้ก่อมันขึ้นมา จนสามารถมีวิวัฒนาการไปสู่สิ่งที่เหนือกว่าขึ้นไป แต่ลึกๆลงไปนั้น จุดมุ่งหมายของพวกเทพก็ยังเป็นที่คลางแคลงใจของมนุษย์จำนวนหนึ่ง ว่าจริงๆแล้วพวกเทพมีวัตถุประสงค์อะไรอย่างอื่นอีกหรือไม่
เกร็ด

งานเขียนของโทริยาม่า อากิระ เรื่อง ดราก้อนบอล ได้อิทธิพลส่วนหนึ่งมาจากเรื่อง Childhood's End ที่ พระเจ้า และซาตานในเรื่อง มีหน้าตาเหมือนกัน
หาดแฮอุนแด

หาดแฮอุนแด
หาดแฮอุนแด (เกาหลี: 해운대해수욕장; ฮันจา: 海雲臺海水浴場; อาร์อาร์: Haeundae Haesuyokjang) เป็นชายหาดที่ตั้งอยู่ในเขตแฮอุนแด ปูซาน ประเทศเกาหลีใต้ หาดแฮอุนแดเป็นหนึ่งในชายหาดที่มีชื่อเสียงมากที่สุดในประเทศเกาหลีใต้ มีพื้นที่ 58,400 ตารางเมตร มีความยาวประมาณ 1.8 กิโลเมตร และกว้าง 50 เมตรโดยมีระดับความลึกเฉลี่ยประมาณ 1 เมตร ชายหาดเป็นสถานที่สำหรับจัดกิจกรรมทางวัฒนธรรม และงานเทศกาลต่างๆ ตลอดทั้งปี ชายหาดแห่งนี้จึงมักเป็นที่นิยมสำหรับนักท่องเที่ยวในช่วงวันหยุดสุดสัปดาห์และในช่วงฤดูร้อน ระหว่างเดือนมิถุนายนถึงเดือนสิงหาคมของทุกปี
หาดแฮอุนแดมีสิ่งอำนวยความสะดวก และที่พักหลายแห่งใกล้ชายหาด นอกจากนี้ยังมีสถานที่ท่องเที่ยวอื่นๆ เช่น เกาะดงแบ็ก เกาะโอรยุก และเบคโก (BEXCO; Busan Exhibition and Convention Center)
ดูเพิ่ม

หาดควังอัลลี
การท่องเที่ยวในประเทศเกาหลีใต้
แหล่งข้อมูลอื่น

เว็บไซต์ทางการ (เกาหลี)
35°9′39″N 129°9′50″E﻿ / ﻿35.16083°N 129.16389°E﻿ / 35.16083; 129.16389
สภาสังคมนิยมชาตินิยมแห่งนาคาแลนด์

สภาสังคมนิยมชาตินิยมแห่งนาคาแลนด์ (Nationalist Socialist Council of Nagaland; NSCN) เป็นกองทัพชาตินิยมของเผ่านาคาที่มีพื้นที่ปฏิบัติการในอินเดียภาคตะวันออกเฉียงเหนือ จุดประสงค์หลักขององค์กรคือเพื่อจัดตั้งรัฐนาคาลิมเพื่อรวบรวมดินแดนทั้งหมดที่เป็นที่อยู่อาศัยของชาวนาคาทั้งในอินเดียและพม่า
การก่อตั้ง

สภาสังคมนิยมชาตินิยมนาคาแลนด์ก่อตั้งเมื่อ 31 มีนาคม พ.ศ. 2523 โดย อีซัก ชิซิ สวู ทุยงาเล็ง มุยวาห์ และ เอส เอส คาปลัง  ซึ่งต่อต้านข้อตกลงชิลลองที่ลงนามโดยสภาแห่งชาตินาคากับรัฐบาลอินเดีย และด้วยความไม่เข้าใจกันเกี่ยวกับการเจรจากับรัฐบาลอินเดีย ต่อมา ในวันที่ 30 เมษายน พ.ศ. 2531 องค์กรนี้แตกออกเป็นสององค์กร คือ NSCN-K นำโดย เอส เอส คาปลัง  และ NSCN-IM นำโดย อีซัก ชิซิ สวู ทุยงาเล็ง มุยวาห์ และ เอส เอส คาปลัง  องค์กรที่แยกออกมาทั้งสองนี้มีความขัดแย้งและปะทะกันเอง
วัตถุประสงค์

วันถุประสงค์หลักขององค์กรนี้คือต้องการจัดตั้งรัฐอธิปไตยโดยรวมพื้นที่ที่เป็นที่อยู่ของชาวนาคาเข้าด้วยกัน ในบริเวณอินเดียตะวันออกเฉียงเหนือและภาคเหนือของพม่า โดยตั้งชื่อดินแดนว่านาคาลิม การรวมเผ่านาคาภายใต้การบริหารเป็นหนึ่งเดียวภายใต้ชื่อนาคาลิมและแยกออกมาจากอินเดียเป็นเป้าหมายหลักขององค์กร
พื้นที่ปฏิบัติการ

สภาสังคมนิยมชาตินิยมแห่งนาคาแลนด์เป็นองค์กรที่มีกิจกรรมในอินเดียตะวันออกเฉียงเหนือ รัฐนาคาแลนด์และเขตเทือกเขาในรัฐมณีปุระ ซึ่งเป็นที่อยู่ของชาวนาคา เป็นพื้นที่ในเขตอิทธิพล และยังพบในรัฐใกล้เคียง เช่นรัฐอัสสัมและรัฐอรุณาจัลประเทศ ในระดับนานาชาติ องค์กรนี้ปรากฏและมีอิทธิพลในภาคเหนือของพม่าที่เป็นที่อยู่ของชาวนาคา
ผู้นำและโครงสร้าง

อีซัก ชิซิ สวู ทุยงาเล็ง มุยวาห์ และ เอส เอส คาปลัง เป็นผู้ก่อตั้ง NSCN-IM และเป็นประธานและเลขาธิการทั่วไป ส่วน เอส เอส คาปลัง เป็นประธานของ NSCN-K ในทางการเมือง NSCN-IM แบ่งพื้นที่ในเขตอิทธิพลเป็น 11 บริเวณตามเผ่าย่อย เพื่อความสะดวกในการบริหาร ในหลายพื้นที่มีการจัดตั้งรัฐบาลคู่ขนาน โดยมีรัฐมนตรีว่าการกระทรวงกิจการภายในที่พยายามเข้ามาแทนที่กลไกการบริหารของรัฐบาลอินเดีย ยังมีการตั้งรัฐบาลพลัดถิ่นเรียกว่ารัฐบาลแห่งสาธารณรัฐประชาชนนาคาแลนด์เพื่อรับความช่วยเหลือจากต่างประเทศ
ความเชื่อมโยงกับองค์กรอื่น

NSCN-IM พยายามสร้างความเชื่อมโยงทั้งภายในและภายนอกประเทศอินเดีย โดยเป็นพันธมิตรกับจีนและปากีสถาน ในการต่อสู้เพื่อเรียกร้องเอกราชจากอินเดีย และพยายามติดต่อกับองค์กรระดับนานาชาติ เช่น องค์กรสิทธิมนุษยชนของสหประชาชาติ องค์กรของประชาชานแห่งชาติที่ไม่ปรากฏ และกลุ่มทำงานเพื่อชนพื้นเมือง
ประวัติอย่างย่อของการต่อสู้ของชนเผ่านาคา

คำว่านาคาใช้เรียกกลุ่มชาติพันธุ์ที่อยู่เป็นเผ่าในเทือกเขาหิมาลัยของอิยเดียตะวันออกเฉียงเหนือ เผ่าย่อยของนาคามีหลายเผ่า เช่น เผ่าองามี เผ่ากอนยัก การต่อสู้ของชาวนาคาย้อนหลังไปได้ถึงการก่อตั้งชมรมนาคาใน พ.ศ. 2461 โดยกลุ่มของชาวนาคาที่มีการศึกษา ได้เสนอไปยังคณะกรรมการของไซมอนให้แยกนาคาออกจากอินเดีย ขบวนการของชาวนาคาเริ่มเคลื่อนไหวเมื่อราว พ.ศ. 2483 โดยมีองามี ซาปู พิโซเป็นผู้นำ
พิโซเป็นผู้นำคนหนึ่งในกองทัพแห่งชาติอินเดียที่อยู่ภายใต้การบังคับบัญชาของญี่ปุ่น เขาเข้าร่วมกับญี่ปุ่นเพราะหวังว่าจะได้รับเอกราช  ชมรมนาคาได้เปลี่ยนเป็นสภาแห่งชาตินาคาในพ.ศ. 2489 ซึ่งเป็นองค์กรตั้งต้นของสภาสังคมนิยมชาตินิยมแห่งนาคาแลนด์ ในการเรียกร้องเอกราชของชาวนาคา พวกเขาไม่ลงรอยกับสภาคองเกรสแห่งชาติอินเดีย จึงได้ต่อสู้ใต้ดินเพื่อต่อต้านอินเดีย
สภาแห่งชาตินาคาแลนด์นำโดยพิโซได้ประกาศเอกราชของนาคาแลนด์เมื่อ 14 สิงหาคม พ.ศ. 2490 โดยต้องการจะรวบรวมพื้นที่ในเขตเทือกเขานาคาทั้งหมด รัฐบาลอินเดียได้จับกุมพิโซใน พ.ศ. 2491 ในข้อหากบฏ หลังจากถูกปล่อยตัว พิโชได้ประกาศตัวเป็นประธานาธิบดีของนาคาแลนด์ใน พ.ศ. 2493 ต่อมา ใน พ.ศ. 2495 เขาได้พบกับเยาวหราล เนห์รู นายกรัฐมนตรีอินเดียเพื่อเจรจาเกี่ยวกับเอกราชของนาคาแลนด์แต่การเจรจาไม่สำเร็จ
กองทัพอินเดียเริ่มเคลื่อนพลเพื่อกดดันกลุ่มกบฏ พิโซได้ลี้ภัยไปปากีสถานตะวันออกแล้วจึงเดินทางต่อไปลอนดอน เขาลี้ภัยอยู่ที่นั่นจนเสียชีวิตใน พ.ศ. 2533 กองทัพฝ่ายกบฏยังคงต่อสู้ต่อไปโดยผู้นำที่เหลือ และได้ทำข้อตกลงระหว่างรัฐบาลอินเดียกับสภาแห่งชาตินาคา ใน พ.ศ. 2518 เรียกว่าข้อตกลงชิลลอง ผู้นำในสภาแห่งชาตินาคาบางคนเช่น อีซัก ชิซิ สวู ทุยงาเล็ง มุยวาห์ และ เอส เอส คาปลัง   ไม่เห็นด้วยกับข้อตกลง และแยกออกมาตั้งสภาสังคมนิยมชาตินิยมนาคาแลนด์และจัดตั้งรัฐบาลใต้ดินของสหพันธ์นาคา ก่อนจะแยกออกเป็น 2 องค์กร
แหล่งข้อมูลอื่น

National Socialist Council of Nagaland - Isak-Muivah
Northeast Echoes by Patricia Mukhim, Telegraph India, June 22, 2009
Related Information/news for NSCN เก็บถาวร 2014-04-07 ที่ เวย์แบ็กแมชชีน at KanglaOnline.com เก็บถาวร 2014-04-07 ที่ เวย์แบ็กแมชชีน
หวาย

สำหรับความหมายอื่น ดูที่ หวาย (แก้ความกำกวม)
| หวาย |
| --- | --- |

Daemonorops draco

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงเดี่ยว Monocots
เคลด:: Commelinids Commelinids
อันดับ:: Arecales Arecales
วงศ์:: ปาล์ม (พืช) Arecaceae
วงศ์ย่อย:: วงศ์ย่อยหวาย Calamoideae
เผ่า:: หวาย Calameae Kunth, 1831

เก้าอี้หวาย
การทำเฟอร์นิเจอร์จากหวายในอินโดนีเซีย
หวาย เป็นพืชที่อยู่ในเผ่าหวาย (Calameae) พบทั่วไปในเขตร้อนของทวีปแอฟริกา เอเชียตะวันออกเฉียงใต้  และออสตราเลเชีย ทั่วโลกมีหวายเกือบ 600 ชนิด เฉพาะในประเทศไทย มีหวายเกือบ 60 ชนิด เช่น หวายโคก หวายดง หวายน้ำผึ้ง เป็นต้น
ลักษณะโดยทั่วไปของหวายเป็นพันธุ์ไม้เลื้อยหรือไม้รอเลื้อยตระกูลปาล์ม ลำเถาชอบพันเกาะต้นไม้ใหญ่ มีกาบหุ้มต้น มีปล้อง และมีหนามแหลม มีความเหนียว ใบเป็นรูปขนนกเล็กๆ ใบย่อยนั้นเรียวยาว มีสีเขียวสด ก้านใบหนึ่งๆ มีใบย่อยราว 60 - 80 คู่ ออกดอกเป็นช่อ สีขาวปนเหลือง ผลค่อนข้างกลม เปลือกเป็นเกล็ด ลูกอ่อนเปลือกสีเขียว เนื้อสีขาว ผลแก่เปลือกสีเหลือง เปลือกล่อน เนื้อแข็ง รสเปรี้ยวอมฝาด
การใช้ประโยชน์

หวายเป็นพืชเศรษฐกิจที่สำคัญชนิดหนึ่งของประเทศในเขตร้อน โดยเฉพาะประเทศไทย ในจังหวัดสกลนครและขอนแก่น มีการปลูกหวายเชิงการค้า นิยมนำส่วนลำต้นที่สูงและมีความยืดหยุ่นมากเป็นพิเศษมาสานเป็นตะกร้อ เครื่องเรือน ลูกหวายอ่อนใช้กินเป็นผักจิ้มน้ำพริก แกะเปลือกออกแล้วนำไปทำส้มตำ หน่อหวายใช้ทำอาหาร เช่น แกงอ่อม ซุบหน่อหวาย ยำ ข้าวเกรียบและหวายทอดกรอบ หวายบางชนิดในผลมีเรซินสีแดงเรียกเลือดมังกร ซึ่งใช้เป็นยาในสมัยโบราณและใช้ย้อมสีไวโอลิน  ในรัฐอัสสัม ประเทศอินเดีย ใช้หน่อหวายเป็นอาหารเช่นกัน
สกุล

Calamus (ชื่อพ้อง Daemonorops)
Calospatha
Ceratolobus
Eleiodoxa
Korthalsia
Metroxylon
Myrialepis
Pigafetta
Plectocomia
Plectocomiopsis
Pogonotium
Retispatha
Salacca